open-index/open-wikipedia-markdown huggingface dataset:
Grendel (sang)

**Grendel** er en sang av den britiske rockegruppa Marillion. Sangen var B-spor på Marillions debutsingle *Market Square Heroes*, som kom ut i oktober 1982. Grendel har fått til dels kultstatus blant de av Marillions fans som foretrekker gruppas progressive side, men det er i dag delte meninger blant fansen om sangen.

Melodien er skrevet av Fish, Steve Rothery, Pete Trewavas, Mark Kelly, Michael Pointer, Diz Minnett og Brian Jellyman. Teksten er skrevet av sanger Fish. Med en lengde på 17 minutter og 14 sekunder var sangen Marillions lengste, fram til «Ocean Cloud» kom i 2004 på albumet *Marbles*.

Opprinnelsen til sangteksten finnes i det angelsaksiske heltekvadet Beowulf, der Grendel er et monster som henter danskekongen Hrothgars krigere, og som senere blir drept av helten Beowulf. Fish hentet sin inspirasjon fra romanen Grendel, skrevet av den amerikanske forfatteren John Gardner. Boka presenterer historien sett fra monsterets side, og beskriver kongens krigere som grådige, korrupte og onde, og monsteret som et følsomt, intelligent vesen. Denne synsvinkelen fanget Fish' interesse.

Melodisk og oppbygningsmessig har sangen Grendel likheter med Genesis' lange sang «Supper's Ready», og det var med på å gi mange fans inntrykket av at Marillion var sterkt inspirert av Genesis. Marillion selv har imidlertid alltid benektet dette.

Grendel finnes i to versjoner. Sangen (lengde 17.15) var med på Marillions debutsingle (egentlig en EP) *Market Square Heroes* i oktober 1982. Denne versjonen var også med på samlinga *[[B'Sides Themselves]]*, ei samling med single-B-sider som kom ut på CD i 1988. Samme versjon var også med i CD-boksen *The Singles '82-'88*, som ble utgitt i 2000. På bonus-CD-en til den remastrede utgaven av Marillions debutalbum *[[Script for a Jester's Tear]]*, utgitt i 1997, finnes en annen versjon av sangen – «Grendel (Fair Deal Studios version)», innspilt i 1982 og med lengde 19.10. Marillion har heller aldri spilt sangen etter at Fish sluttet i gruppa i 1988. Småbiter av melodien har imidlertid vært spilt ved noen få anledninger. Den er utgitt live på både CD og DVD.

## Referanser


## Eksterne lenker
* Sangteksten til Grendel på Marillions nettside
Meråker kirke

**Meråker kirke** er en langkirke fra 1874 i Meråker kommune, Trøndelag fylke.

Byggverket er i tre og har 300 plasser.

En barokk altertavle (1691) kom i 1981 til kirken, et praktstykke som ble solgt på auksjon i 1874 og havnet på Nordiska Museet i Stockholm.

Det tidligere kirkestedet var på Gudå, der kirkegården fortsatt er i bruk.

## Referanser


## Eksterne lenker
* 
*
«Albatros» (1926)

**«Albatros»** var et av fartøyene i «Kampfgruppe V», den tyske angrepsflåten som kom inn Oslofjorden natt til 9. april 1940. Fartøyet var klassifisert som torpedobåt (*Torpedoboot*) i Kriegsmarine, men med et deplasement på omtrent  tonn og en toppfart på 33 knop var det ikke ulikt samtidige mindre jagere, som den norske Sleipner-klassen.

I nærheten av Færder fyr ble de tyske fartøyene anropt av det vesle norske bevoktningsfartøyet «Pol III». «Albatros» ble beordret til å ta seg av dette. «Pol III» ble skutt i brann og mannskapet tatt ombord på «Albatros». Fartøyet opptok igjen sine oppgaver i kampgruppen. Senere på natten gjorde «Albatros», sammen med søsterskipet «Kondor» og to marinesveipere «R-17» og «R-27», et forsøk på å erobre Horten. De kom i kamp med den norske mineleggeren «Olav Tryggvason». «R-17» fikk alvorlige skader, og den tyske styrken trakk seg tilbake til Son. Senere på dagen ble Horten besatt fra landsiden og «Albatros» gikk til Horten.

10. april forlot «Albatros» Horten for å delta i besettelsen av Bolærne fort. Etter å ha landsatt soldater, fortsatte «Albatros» mot Østfold. Senere på dagen rennte «Albatros» i stor fart på skjæret Gyren mellom Søsterøyene og Vesterøy i Hvaler kommune. Årsaken er ikke avklart, kommandanten på «Albatros» hevder å ha sett noe han oppfattet som en ubåt og forsøkte å vedre denne. Han kan ha oppfattet staken på Gyren som et periskop, eller det kan være en bortforklaring av dårlig navigasjon.

Albatros ble stående fast på skjæret. 4.mai ble hun erklært tapt og alt som kunne reddes fra vraket ble tatt i land. Etter en tid brakk skroget og det som er igjen av «Albatros» ligger nå fordelt på to plasser, på ca. 20 meters dyp ligger akterenden og noe bortenfor på 35-45 meter ligger baugen, like ved Gyren.

## Data
* Raubvogel-Klasse
* Verft: Reichsmarinewerft Wilhelmshaven 
* Kjølstrekking: 5. Oktober 1925 
* Stabelavløp: 15. Juli 1926 
* Innsatt i tjeneste: 5. Mai 1927 
* Skjebne: strandet den 10. april 1940 på «Gyren» i Oslofjorden, posisjon:
* Søsterskip: «Möwe»,«Seeadler»,«Greif»,«Kondor»,«Falke»

## Referanser
Thomas Hansen

**Thomas Hansen**  kan vise til:

* Thomas Hansen (aldringsforsker) (født 1972), norsk forsker
* Thomas Hansen (svømmer) (født 1974), norsk svømmer
* Thomas Hansen (musiker) (1976&ndash;2007), norsk musiker
* Thomas «Rocco» Hansen (født 1982), norsk pornoskuespiller og -produsent
Namdalseid kirke

**Namdalseid kirke** er en langkirke fra 1858 i Namsos kommune, Trøndelag fylke.

Byggverket er i tre og har 450 plasser.

Adkomst til stedet er via fylkesvei 17.

## Referanser


## Eksterne lenker
* 
*
Rocco

**Rocco** kan vise til:

*Thomas Rocco Hansen en norsk pornoskuespiller
*Rocco Dispirito en kjendiskokk og reality-skuespiller 
*Rocco Prestia en bassgitar-spiller i bandet Tower of Power
*Rocco Rock en profesjonell wrestler
*Rocco Siffredi en pornostjerne
*Alex Rocco en skuespiller
*David Della Rocco en skuespiller 
*David Rocco vert på David Rocco's Dolce Vita
*Mickey Rocco Major League Baseball first baseman 
*Saint Rocco kristen helgen 
*Rocco DeLuca and the Burden et band

**På TV**

*Rocko's Modern Life 1990-tallets Nickelodeon
*Rocko en figur i tegnefilmserien «Undergrads»
* Rocco og hans brødre, en italiensk dramafilm fra 1960 regissert av Luchino Visconti
## Se også

* Rocca
Strand videregående skole

**Strand videregående skole** (**Strand vgs**) er en videregående skole på Tau i Strand kommune. Skolen, som først ble etablert i 1969, har ca 700 elever (skoleåret 2020/2021) og ca 130 tilsatte. Skolen eies og drives av Rogaland fylkeskommune og har hovedinntaksområde i Strand Tau, Jørpeland, Forsand, Hjelmeland og Finnøy kommune. Strand vgs er en MOT-skole.

Skolen ligger sentralt på Tau ved siden av Krossvatnet og som nærmeste nabo til butikker. Det er 10 minutters gange til kaien i Tau.

## Historie
Strand vgs ble etablert som en filial under Stavanger katedralskole i 1969 på Jørpeland og fikk status som selvstendig skole med egen rektor først i 1977. Etter 20 år på Jørpeland flyttet skolen inn nytt bygg på Tau i 1989. I 2005 ble skolen utvidet med å bygge innendørs fotballhall ved siden av skolen. Den var størst i Rogaland da den ble bygget.

## Utdanningsprogram
Utdanningsprogram ved skolen (per 2023)
* Studiespesialisering
* Idrettsfag
* Elektro og datateknologi
* Helse- og oppvekstfag
* Salg, service og reiseliv
* Teknologi- og industrifag
* Naturbruk

## Eksterne lenker
* Strand vgs
Statland kirke

**Statland kirke**, tidligere Statland kapell, er en langkirke fra 1992 i Namsos, Trøndelag fylke.

Byggverket er i tre og har 140 sitteplasser. Arkitekt for kirken var Reidar Moholdt.

## Historikk
I mer enn 80 år var det et ønske om å få gudshus til bygden, og den ble innviet 10. mai 1992 av biskop Finn Wagle.

## Referanser
Gerd og Otto

**Gerd og Otto** var en norsk sangduo som besto av søskenparet Gerd Nielsen (seinere Røstad, 1917–1997) og tekstforfatteren, komponisten, revyartisten og seinere radiomannen Otto Nielsen (1909–1982). Duoen ble dannet i 1930 og spilte inn flere populære plater og opptrådte til langt inn på 1950-tallet.

## Historikk
De gjorde sin første plateinnspilling i 1934 på merket His Master's Voice. Sangene var *Et luftslott på månen* / *Haveorkesteret*. De ble hos HMV til 1937, i 1938 gjorde de to plater for Columbia, og i 1939 spilte de inn to plater for Telefunken. Disse ble de siste platene før andre verdenskrig. Otto satt på Grini under krigen. I 1945 gjorde han og «Grinikvartetten» en plateinnspilling. I 1948 gjorde Gerd og Otto en plateinnspilling for Musica, hvor de skulle være resten av karrièren. På B-siden var originalversjonen av den sangen som skulle bli deres største slager: *En grønnmalt benk*.

Gerd og Otto ble oppløst i 1955. Otto Nielsen ble i 1957 ansatt i NRK der han startet radioprogrammet *[[Søndagsposten]]*. Gerd Røstad fortsatte som artist. Hun sang inn duetter med blant andre Alf Prøysen.

I 1982 ble de overtalt til å spille inn noen av de gamle sangene på nytt på LP-platen *[[Svanesang i stereo]]*. Otto døde 9. oktober samme året, 72 år gammel. Gerd døde 8. desember 1997.

I 2004-05 ble en samling av singelplatene fra 1934–55 gitt ut på to CD-er.

## Diskografi
### Singelplater
#### Gerd og Otto
Se artikkelen om samlingen gitt ut 2004-05.
#### Gerd Røstad (ufullstendig liste)
**Mari du bedåre* / *Sulua spår* m. Alf Prøysen (Alf Prøysen / Bjarne Amdahl) (1958, Philips ‎353 123)
**Sjette Gongen* (Alf Prøysen / Bjarne Amdahl) / *Elvira* (Vidar Sandbeck) m. Ragnar Danielsens ensemble (1959, Fontana ‎269 010 TF)
**Hei, hei - Josefine!* / *Polka i B-dur* m. Vidar Sandbeck (Vidar Sandbeck) (1959, Fontana ‎269 011 TF)

### Album
**[[Svanesang i stereo]]* (1982, Polygram ‎6327 076, samtidig utgitt av Adresseavisen som *En grønnmalt benk*)
**[[Gerd og Otto (samlealbum)|Gerd og Otto. Et luftslott på månen - Kapittel 1: 1934-1938]]* (2004, Normann Records NOMCD 3010)
**[[Gerd og Otto (samlealbum)|Gerd og Otto. En grønnmalt benk - Kapittel 2: 1939-1955]]* (2005, Normann Records NOMCD 3011)

## Referanser


## Eksterne lenker
* 
*  Rockipedia
Klinga kirke

**Klinga kirke** er en langkirke fra 1866 i Namsos kommune, Trøndelag fylke.

Byggverket er i tre og har 180 plasser.

## Referanser


## Litteratur
* 
* 

## Eksterne lenker
* 
* 
*
Kristi krybbe kapell

**Kristi krybbe kapell** er en åttekantet kirke fra 1959 i Røyrvik kommune, Trøndelag fylke. Det er et lite kapell med brune tømmervegger og torvtak. Kirken er privateid.

Byggverket er i tømmer og har 50 plasser.

## Referanser


## Eksterne lenker
* Kapellets Facebook-side
Igor Akinfejev

**Igor Vladimirovitsj Akinfejev** (russisk: Игорь Владимирович Акинфеев, født 8. april 1986) er en russisk fotballspiller som er målvakt for CSKA Moskva.

Han slo igjennom på laget som syttenåring og har allerede vunnet serien i Russland tre ganger og UEFA-cupen én gang.

Han har blitt sammenlignet med den russiske keeperlegenden Lev Jasjin.

## Landslaget
28. april 2004 fikk han sin første landskamp for .

Han ble tatt ut i s EM-tropp til EM i Frankrike 2016.

Han ble tatt ut i s tropp til FIFA Confederations Cup 2017 i Russland.

21. juni 2017 spilte han sin 100. landskamp for .

Han ble tatt ut i s tropp til VM i fotball 2018 i Russland.

Akinfejev la opp på landslaget 1. oktober 2018.

## Meritter
* **[[UEFA-cupen i fotball for menn|UEFA-cupen]] vinner: 1**
** 2004/05, CSKA Moskva
* **[[Russisk Super Cup]] vinner: 3**
** 2004, CSKA Moskva
** 2006, CSKA Moskva 
** 2007, CSKA Moskva
* **[[Russisk Premier League]] Vinner: 3**
** 2003, CSKA Moskva
** 2005, CSKA Moskva
** 2006, CSKA Moskva

## Referanser


## Eksterne lenker
* 
*  Profil på Cska-football.ru
Voronja

**Voronja** (russisk: Воронья) er ei elv på Kolahalvøya i Murmansk oblast i Russland. Elva er 155 kilometer lang, og nedbørfeltet er . Voronja renner fra Lovozero midt på Kola, og renner derfra rett nordover og har sitt utløp i Voronjabukta i Barentshavet like ved det mindre tettstedet Gavrilovo.

Det er utbygd to vannkraftverk langs elva, med en total kapasitet på 351 MW og en årlig produksjon på .

## Referanser
Bjørhusdal gamle skolekapell

**Bjørhusdal gml. skolekapell** var en kirke i Namsskogan kommune i Trøndelag. Den ble bygget i 1887 og vigslet til kirkelige formål i 1897. Avløseren Bjørhusdal kapell ble bygd i 1970, og skolekapellet er i dag museum.

Byggverket er i tømmer og har 60 plasser.

## Referanser
Bambi (figur)

**Bambi** er oprinnelig et fiktivt rådyr — som beskrevet i bøkene, men er senere blitt endret til en hvithalehjort av Walt Disney. Bambi er hovedkarakteren i to romaner av den østerrikske forfatteren Felix Salten, utgitt 1923.(pseudonym for Siegmund Salzmann). Bøkene forteller om rådyrets oppvekst og til dels vanskelige utfordringer det må i gjennom. 

Uttrykket *Bambi* brukes for å referere til det storøyde og velkjent appellerende utseendet og opptredenen til et ungt og sky vesen/dyr.

## Disneys adapsjon
Walt Disney og The Walt Disney Company skapte i 1942 tegnefilmen *[[Bambi]]*, som var basert på den første boken. I denne filmen foregår imidlertid handlingen i Nord-Amerika, og noen av de mest brutale detaljene er tonet ned. Bambi er dessuten en hvithalehjort og ikke et rådyr.

## Referanser
Jukanga

**Jukanga** (russisk: Иоканга eller Иоканьга) er ei elv nordøst på Kolahalvøya i Murmansk oblast i Russland. Elva er 203 km lang, og nedbørfeltet er . Jukanga kommer fra innsjøen Alozero sentralt på Kolahalvøya, og munner ut i Barentshavet like ved halvøya Svjatoj Nos, rundt 300 km øst for Murmansk. Dens største sideelv er Sukhaja fra sør.

## Referanser
Løvenes konge 2 – Simbas stolthet

***Løvenes konge 2 – Simbas stolthet*** er en tegnefilm av The Walt Disney Company. Den er en oppfølger til *[[Løvenes konge]]*, utgitt direkte på video.

Filmen handler om Mufasas barnebarn Kiara og hennes kjærlighet til løven Kovu. Familiene deres er ikke særlig begeistret for det, siden de ikke liker hverandre særlig godt.

Den ble etterfulgt av *[[Løvenes konge 3 – Hakuna Matata]]* (2004).

## Handlingsreferat
I «Pride Lands» i Afrika blir kong Simba og dronning Nalas datter, Kiara, irritert på grunn av sine overbeskyttende foreldre. Simba gir sine lojale tilhengere og barndomsvenner, surikat Timon og vortesvin Pumbaa, i oppdrag å holde øye med Klara. I det forbudte «Outlands» møter Kiara en liten løveunge, Kovu, og de blir angrepet av krokodiller. De unnslipper, og Kiara redder Kovu. Det viser seg at Kovu er barn av Zira, leder for «Outsiders». Zira minner Simba om hvordan han forviste Zira og de andre utenforstående, og hun avslører at Kovu er etterfølgeren av Simbas onkel og største fiende, Scar.

Etter å ha returnert til Pride Lands, forklarer Simba for Kiara  hvilken risiko han mener alle utenforstående utgjør mot dem. Samtidig forteller Zira i «Outlands» at Simba drepte Scar, og forviste alle som fulgte Scar. Kovu ser ikke problemet med å ha Kiara som venn, og Zira innser at hun kan bruke Kovus vennskap med Kiara til å hevne seg på Simba. Flere år senere begynner Kiara, nå en ung voksen, sin første jakt på egen hånd. Men Simba får Timon og Pumbaa til å følge henne i hemmelighet.

Som en del av Ziras plan fanger Kovus søsken Nuka og Vitani henne i en brann, slik at Kovu kan redde henne. Simba blir tvunget til å akseptere Kovus plass i deres gjeng, når han redder Kiara. Kovu vurderer å angripe Simba, men han blir avbrutt av Kiara og begynner å tilbringe mer tid sammen med henne. Kovu havner i konflikt mellom sitt oppdrag og sine romantiske følelser for Kiara.

Rafiki, en mandrill som fungerer som rådgiver, leder dem til jungelen, hvor han introduserer dem for *upendi* (Swahili for «kjærlighet») og de to løvene blir forelsket. Den kvelden lar Simba ham sove inne i området deres sammen med resten av flokken deres, etter å ha blitt oppfordret av Nala til å gi Kovu en sjanse. Da Zira får vite om at Kovu lot være å drepe Simba, legger de en felle for dem. Outsiders angriper deretter Simba, men broren til Kovu dør. Kovu returnerer til Simba og Kiara og ber Simba om tilgivelse, men blir forvist.

## Stemmer

*Ellers medvirker: Christin Borge, Kari-Ann Grønsund, Lena Meieran
Sangen *Han bor i deg* er i den norske versjonen fremført av Jan Werner Danielsen

## Referanser


## Eksterne lenker
* 
*
Bjørhusdal kapell

**Bjørhusdal kapell** er en langkirke fra 1970 i Namsskogan kommune, Trøndelag fylke.

Byggverket er i tre og har 120 plasser. Arkitekt for kirka var Arne Aursand.

## Se også
* Bjørhusdal gamle skolekapell

## Referanser


## Eksterne lenker
* 
*
Fylkesvei 8010

**Fylkesvei 8010** går mellom Hammelnes og Hakkstabben på Seiland i Alta kommune. Veien er 9,1&nbsp;km lang.

Frem til 2019 hadde veien betegnelsen fylkesvei 31 (Finnmark).

## Kommuner og knutepunkter

*Endepunkt Hammelnes

* Rognsund kirke

## Referanser




## Eksterne lenker
* Vegvesenets vegkart 
* 
* Snelandia - Finnmark fylkeskommune, Samferdselsavdelinga
Fylkesvei 8024

**Fylkesvei 8024** går mellom Bismarvik og Finnelva på Sørøya i Hammerfest kommune.

Frem til 2019 hadde veien betegnelsen fylkesvei 112 (Finnmark). Den tidligere hurtigbtforbindelsen til Kårhamn går ikke lenger via Akkarfjord.

## Kommuner og knutepunkter

## Referanser




## Eksterne lenker
* Vegvesenets vegkart 
*
* Snelandia - 380 SørøysundXpressen
Fylkesvei 8042

**Fylkesvei 8042** går mellom Fagerhaug og Måsøy kai på Måsøya i Måsøy kommune.

Frem til 2019 hadde veien betegnelsen fylkesvei 161 (Finnmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 19 (Finnmark)

**Fylkesvei 19 i Finnmark** gikk mellom Lille Lerresfjord og Nyvoll i Alta kommune, delvis som fergestrekning. Veien over land var 25,1&nbsp;km lang, fergestrekningen 2,6&nbsp;km.

En bruforbindelse Korsfjord–Nyvoll har blitt vurdert, men den koster troligvis for mye.

2019 ble veien del av fylkesvei 8830.

## Kommuner og knutepunkter

*Kommunal vei Saraset fra Lille Lerresfjord til Saraset (1,9&nbsp;km)
*Store Lerresfjord
*Komagfjord
* Ferge fra Korsfjord (10 min, 7 turer/dag)
* til Nyvoll ferjekai
* Nyvollveien fra Nyvoll til Sandbukta og mot  Lauvås

## Referanser


## Eksterne lenker
* Vegvesenets vegkart
Kapseise

**Kapseise** er et maritimt uttrykk for å velte/**kantre** en båt/skip. (eng: *capsize*), også kalt å **kullseile** når det skjer på grunn av seilføring. 

For seilere betyr det at en har fått for mye vind på tvers i forhold til balansen med kjølen. Seileren kan ha seilt med for stramme skjøter, for lite av vekten mot lo side av båten, eller ikke seilt nok mot vinden. For mange båttyper er det lett å rette opp båten for en øvd seiler. I definisjonene i Kappseilingsreglene er en båt kullseilt når dens mastetopp er i vannet. Mange båter og joller har ekstra luftrom til å flyte på. Kajakkpadlere bruker kajakkrulle for å komme på rett kjøl igjen.

For sjøfolk kan det bety det samme, med forskjøvet ballast eller last som resultat. Ising er en annen grunn. I begge tilfeller er forlis sannsynlig utfall. Livbåter og redningsflåter skal i dag være selvutløsende, slik at overlevende skal ha en sjanse til å redde seg.

Det var heller sjelden, men forekom med gamle krigsseilskip som var for velutstyrt med kanoner godt over vannlinjen, at de kapseiset på grunn av kreftene som ble utløst av en bredside med inntil 40 svartkrutt-kanoner avfyrt i en salve.

I tilfellet med regalskipet «Vasa» var det ikke nødvendig å fyre av noen kanon, det kom bare få meter fra land under stabelavløpningen før det veltet og sank.

## Se også
* Rulling, et fartøy sin rotasjon om lengdeaksen

## Eksterne lenker
* Kapseise på Bokmålsordboka
Syleus

**Syleus** (gresk: Συλεύς) var i henhold til gresk mytologi en sønn av Poseidon og en tyrann i Aulis i Lydia. I de fleste varianter av myten eide han en vingård og alle fremmede som passerte gjennom landet hans, tvang han til å arbeide på vingården, og deretter drepte han dem. Bare helten Herakles fikk en slutt på dette da han gravde opp vinrankene med røttene, brente vingården og drepte Syleus med hans egen hakke. Han tok også livet av hans datter Xenodoke.

I henhold til mytografen Konon hadde Syleus en bror ved navn Dikaeus (andre steder nevnt som et eponym for Dikaea i Trakia); deres far var Poseidon. I motsetningen til sin bror var Dikaeus en rettferdig mann, hvilket er antydet av den bokstavelige meningen av navnet hans. og tok imot Herakles på beste vis etter at helten hadde slått Syleus i hjel. Herkules ble forelsket i Syleus' datter som ble oppfostret av sin onkel, og giftet seg med henne. Straks etter reiste han imidlertid, og etterlot sin nye hustru som savnet han slik at hun døde av sorg. Da han kom tilbake fikk han høre om hennes død og ville kaste seg på gravbålet, men de som var tilstede greide å forhindre dette. Et tempel for Herakles ble reist ved siden av hennes grav.

## Referanser
Thomas Harris

**Thomas Harris** (født 11. april 1940) er en amerikansk forfatter. Han er mest kjent som skaperen av Hannibal Lecter og bøkene om ham; *[[Den røde drage]]*, *[[Nattsvermeren]]*, *[[Hannibal (roman)|Hannibal]]* og *[[Hannibal Rising]]*. Mest kjent er Nattsvermeren som ble  filmatisert med Jodie Foster som den ferske FBI-agenten Clarice Starling. Anthony Hopkins vant Oscar for sin rolle som den psykotiske dr. Hannibal Lecter. Alle hans bøker, om dr. Hannibal Lecter, har senere blitt filmatisert.   

Han debuterte i 1975 med *Black Sunday.*   

## Bakgrunn
Thomas Harris ble født i Jackson, Tennessee i 1940, og mens han var barn flyttet familien til Rich, Mississippi. Han begynte på Baylor universitetet i Waco, Texas. Samtidig som han gikk der, jobbet han som reporter i lokal-avisa *[[Waco Tribune-Herald]]* der han dekket de politiske debattene. Han gikk ut av universitetet i 1964 og i 1968 flyttet han til New York for å jobbe i Associated Press.

## Referanser


## Eksterne lenker
* 
*
Trones kirke

**Trones kirke** er en langkirke fra 1832 som ligger på Trones i Namsskogan kommune, Trøndelag fylke.

Byggverket er i tømmer og har 150 plasser.

Adkomst til stedet er via .

## Referanser


## Eksterne lenker
* 
* 
* Namsskogan menighet
*  Kirker i Norge  (*Kirchen in Norwegen*)
Foldereid kirke

**Foldereid kirke** er en langkirke fra 1863 i Nærøysund kommune, Trøndelag fylke.

Byggverket er i tre og har 280 plasser.

## Referanser


## Litteratur
* 

## Eksterne lenker
* 
* 
* Nærøysund kirkelige fellesråd
Forpaktning

En **forpaktning** er forholdet som oppstår når et gårdsbruk leies ut til jordbruksdrift. Forpaktning omfatter utleie av jordbruksarealer, driftsbygninger og våningshus eller bolig. Den som forpakter et gårdsbruk kalles en *forpakter* og leieforholdet reguleres av *lov om forpakting* av 1965. Loven krever blant annet at det inngåes en skriftlig leieavtale, og det skal avholdes *skjønn* ved inngåelsen og avslutningen av et forpaktningsforhold.

Loven gjelder ikke ved forpakting av eiendom som er mindre enn fem dekar, når forpakting er en del av arbeidsforhold og inntekten av eiendommen er en del av lønna, eller at leieforholdet går inn under husleieloven. Forpaktningsloven gjelder heller ikke ved leie av jordbruksareal uten hus, altså ren jordleie.

*Skatteforpaktning* er et forhold der private betaler konge eller kirke en fast sum for retten til å inndrive skatter og avgifter i et gitt område.  Det har vært hevdet at Irgensskjøtet reelt sett er en skatteforpaktningskontrakt.

## Se også
* Avlingsdeling
* Leilending
* Gård

## Eksterne lenker
*  Lov om forpakting
Kopperå kapell

**Kopperå kapell** er et kapell fra 1936 ved tettbebyggelsen Kopperå i Meråker kommune i Trøndelag fylke. Kirken er tegnet av arkitekt Roar Tønseth.

Byggverket er i stein og har 150 plasser.

## Referanser


## Eksterne lenker
* 
* 
* Modell av Kopperå kapell, fotografert i 1935 publisert av Sverresborg Trøndelag Museum på *digitaltmuseum.no*
Lund kirke (Namsos)

**Lund kirke** er en langkirke fra 1965 i Lund i Namsos kommune, Trøndelag fylke.

Kirken har 105 plasser.

## Referanser


## Litteratur
* 

## Eksterne lenker
* 
* 
* Midtre Namdal kirkelige fellesråd: Lund kirke
* Lund grendelag: Gårder og eiendommer i Lund krets
David LaChapelle

**David LaChapelle** (født 11. mars 1963 i Connecticut, USA) er en fotograf som jobber innenfor motefeltet og kunstfotografering. Han er kjent for sin humoristiske sans å fremstille bildene sine på, og han tar ofte bilder av berømte modeller, skuespillere og artister.

Noen av de han har tatt bilder av er: Madonna, Elton John, Britney Spears og Christina Aguilera.

## Referanser

## Eksterne lenker
*
Lundring kirke

**Lundring kirke** er en langkirke i Nærøysund kommune i Trøndelag. Lundring kirke tilhører Nærøy sogn i Namdal prosti.

## Historikk

Da Nærøy gamle kirke brant for tredje gang i 1847, ble kirkestedet flyttet inn på fastlandet til Lundring, og en beskjeden trekirke ble innviet her i 1851. Den første kirken ble raskt for liten og ble i 1885 erstattet av en staselig kirke oppført i tre og nygotisk stil og har 370 plasser. Den nye kirken på Lundring ble innviet 12. mai 1885.

Alteret ble bygd på samme tid som selve kirken, men alterbildet ble ikke installert før noen år senere. Det er malt av Maren Reisner Falch Sverdrup. Bildet er malt i kopi etter Eilif Peterssens alterbilde i Johannes kirke i Oslo.

## Referanser


## Litteratur
* 

## Eksterne lenker
* 
* 
* Nærøysund kirkelige fellesråd
Salsbruket kapell

**Salsbruket kapell** er et kapell fra 1950 i Nærøysund kommune, Trøndelag fylke.

Byggverket er i tre og har 260 plasser.

Salsbruket kapell ble gitt som gave til Salsbruket av brødrene Johan, Oskar og Axel Collett. Sommeren 1950 sto bygget ferdig og den 27. august samme år ble det vigslet av biskop Arne Fjellbu.

## Referanser


## Kilder
* Nærøyfolket 1920-1970 av Runbjørg Bremset Hansen
* Adresseavisen 28. august 1950
* 

## Eksterne lenker
* 
* 
* Nærøysund kirkelige fellesråd
Kajakkrulle

En **kajakkrulle**, også omtalt som **grønlandsrulle**, **eskimorulle** eller **eskimosving**, er en manøver som kan foretas med kajakk. Den tilsvarer en rull i kunstflyging og er å rette seg opp etter en kapseising ved å fortsette den roterende bevegelsen til man er tilbake der man var, med hodet opp. Manøveren må læres inn under kontroll, slik at en ikke blir hengende fast opp-ned.

Evnen og dyktigheten i å kantre, rulle og rette opp igjen en kajakk ble utviklet av samfunn av jegere og samlere; aleuter i Alaska og inuitter i Alaska, Canada og senere også Grønland. De utviklet også kajakken som en båt for jakt. Inuitter på Grønland utviklet flere teknikker for å rette opp en kantret kajakk med og uten padleåre, også ved å bruke en hånd, eller uten hender i det hele tatt. En undersøkelse på Grønland fra 1911 viste at et totalt antall av 2 228 jegere med kajakk var det 867 som kunne rulle med den.

## Referanser


## Litteratur
* Hutchinson, Derek (1999): *Derek Hutchinson's guide to Eskimo rolling*, 3. utg., Old Saybrook, Conn: Globe Pequot. ISBN 0-7627-0451-9.
* Heath, John D. (2004): «Kayaks of Greenland: Origins of the Greenland technique» i: *Eastern Artctic Kayaks: History, design, technique*. Fairbanks: University of Alaska Press, ISBN 978-1-889963-26-6, s. 15–19
* Rowe, Ray, red. (1989): *Canoeing Handbook*, 2. utg., Nottingham: British Canoe Union. ISBN 0-900082-04-6.

## Eksterne lenker
*
Lågendalen

**Lågendalen** er nedre del av dalføret som følger elva Numedalslågen i fylkene Vestfold og Buskerud. Lågendalen omfatter deler av kommunene Larvik og Kongsberg, i tillegg til Vivestad helt vest i Tønsberg kommune. Oppover fra Kongsberg kalles dalføret Numedal. Numedalslågen kommer fra Hardangervidda.

Dalbunnen er forholdsvis flat, preget av jordbrukslandskap, dalsidene er skogkledte og åsene går over i fjelltopper opp mot 500 moh. I tiden etter siste istid sto havet høyere enn i dag og det som i dag er Lågendalen var dengang en lang fjord hvor det ble avsatt tykke lag leire som elva seinere har gravd seg ned i.

Lågendalen er kjent bl.a. for potetdyrking og laksefiske. Spesielt interessant er laksefisket i Kjerrafossene der man nå har utviklet Kjærra Fossepark til et populært besøkssted.

I Lågendalen ligger flere middelalderkirker i stein: Hedrum kirke, Hem kirke, Efteløt kirke og Hedenstad kirke.

Laagendal Festivalen arrangeres på Vestmo gård i Lauvmoa, cirka seks kilometer fra Larvik.

## Kommuner

## Referanser
Éric-Emmanuel Schmitt

**Eric-Emmanuel Schmitt** (født 28. mars 1960) er en belgisk, franskspråklig forfatter. Han skriver drama og romaner. Hans skuespill har blitt oppført i over femti land.

Schmitt lar i mange av stykkene og romanene sine kjente, historiske personer opptre: Sigmund Freud i *Le Visiteur*, Diderot i *Le Libertin*, Pontius Pilatus, Jesus og Judas Iskariot i *Evangeliet ifølge Pilatus* og Adolf Hitler i *Adolf H's to liv*. Videre er religion et tilbakevendende tema – ofte slik at to personer fra ulike religioner stilles overfor hverandre: islam og jødedommen i *Herr Ibrahim og Koranens blomster*, jødedommen og kristendommen i *Noas barn* og i *Milarepa* buddhismen. 

Et gjennomgangsmotiv hos Schmitt er barnet som adopteres og søker seg fram til en ny far (*Herr Ibrahim og Koranens blomster*, *Oscar og den rosa damen* og *Noas barn*). Flere kritikere har pekt på at det er forfatteren som inkarneres i det søkende barnet.

*Enigmavariasjonene* ble spilt på Oslo Nye Teater i 2001 og *Til døden skiller oss ad* på Nationaltheatret i 2006.

## Bibliografi
### Skuespill
* *La Nuit de Valognes* (1991)
* *Le Visiteur* (1993)
* *Golden Joe* (1995)
* *Variations énigmatiques* (1996) ISBN 2-226-08461-4. Norsk oversettelse 2003: *Enigmavariasjoner*. ISBN 82-7328-076-4
* *Le Libertin* (1997)
* *Milarepa* (1997)
* *Frédérick ou le boulevard du crime* (1998) 
* *Hôtel des deux mondes* (1999)
* *Petits crimes conjugaux* (2003). Norsk oversettelse 2006: *Til døden skiller os ad*

#### Enaktere
* *L'École du diable*(1996)
* *Le Bâillon*
* *Mille et un jours* (2000)

### Romaner
* *La Secte des égoïstes* (1994) ISBN 2-226-07028-1
* *L'Évangile selon Pilate* (2000). Norsk oversettelse 2006: *Evangeliet ifølge Pilatus*. ISBN 82-7900-237-5
* * [[Monsieur Ibrahim et les fleurs du Coran]] * (2001). Norsk oversettelse 2002: *Herr Ibrahim og Koranens blomster*. ISBN 82-7328-070-5
* *La Part de l'autre* (2001). Norsk oversettelse 2006: *Adolf H´s to liv*. ISBN 82-7900-244-8
* *Lorsque j'étais une œuvre d'art* (2002)
* *Oscar et la dame rose* (2002). Norsk oversettelse 2004: *Oscar og den rosa damen*. ISBN 82-7900-181-6
* *L'Enfant de Noé* (2004). Norsk oversettelse 2005: *Noas barn*. ISBN 82-7900-211-1
* *Odette Toulemonde et autres histoires* (2006)

### Essay
* *Diderot ou la philosophie de la séduction* (1997)
* *Ma vie avec Mozart* (2005). Norsk oversettelse 2005: *Mitt liv med Mozart*. ISBN 82-7900-227-8

## Referanser


## Eksterne lenker
* 
*
Steine kapell

**Steine kapell** er en langkirke fra 1911 i Nærøysund kommune, Trøndelag fylke. Kapellet tilhører Nærøy sogn i Namdal prosti.

Byggverket er i tre og har 300 plasser.

## Referanser


## Eksterne lenker
* 
* 
* Nærøysund kirkelige fellesråd
Kjønn (grammatikk)

**Kjønn**,  eller **genus**, er innen lingvistikk en morfologisk kategori, der et ords tilhørighet uttrykkes gjennom bøying. Et språk sies å ha grammatiske kjønn når to kriterier er oppfylt:

* Et substantiv tilhører en viss morfologisk klasse. Det kan finnes unntak i form av substantiver som kan plasseres i flere kjønn. 
* Adjektiv, og i en del språk verb, har forskjellige former for de forskjellige kjønn. Adjektivene samsvarsbøyes med substantivene de står til, mens verb kan bøyes i forhold til objektet (grammatisk objekt eller den man faktisk sier det til). 

## Kjønnene

Det er fire kjønn som er vanlige:

* Maskulinum (hankjønn)
* Femininum (hunkjønn)
* Utrum (felleskjønn, erstatter maskulinum og femininum)
* Nøytrum (intetkjønn)

Felleskjønn er en klasse som finnes i språk som ikke skiller mellom han- og hunkjønn, for eksempel dansk. På norsk kan riksmål og moderat bokmål sies å ha felleskjønn; i praksis er det innenfor bokmålsnormen snakk om en assimilering av hunkjønnsklassen i hankjønnsklassen, uten at noen ny klasse har oppstått.

Forholdet mellom grammatisk kjønn og naturlig kjønn er ikke alltid åpenbart. For eksempel er irsk *cailin*, «pike», maskulinum mens *stail*, «hingst», er femininum. Et annet kjent eksempel er tysk *Mädchen*, «pike» som på grunn av diminutivsendelsen *-chen* er neutrum (likeså *meisje*, «pike», med diminutivsendelsen *-je*, på hollandsk).

## Forekomst

Grammatiske kjønn er svært utbredt i afroasiatiske språk, flere australske, dravidiske, indoeuropeiske og nordøstlige kaukasiske språk. Blant de indoeuropeiske språkene utmerker engelsk og afrikaans seg med svært svake elementer av grammatiske kjønn.  

På finsk, som savner grammatiskt genus, benyttes det kjønnsnøytrale *hän* uansett kjønn. Dette gjelder også for tyrkisk (*o* uansett kjønn).  I altaiske, austronesiske, sinotibetanske og uralske språk forekommer kjønn sjeldent. 

Niger-kongospråkene og de nordøstkaukasiske språkene har substantivklasser som fyller omtrent samme funksjon som kjønn, men som normalt klassifiseres som et separat fenomen.

## Referanser


## Litteratur
* Corbett, Greville G. (1991): *Gender*, Cambridge University Press. (En omfattende undersøkelse av grammatisk kjønn i 200 språk).

## Eksterne lenker
* Grammatical Features Inventory, Universitetet i Surrey
* Arne Torp: «Kva styrer språkleg kjønn – biologi, grammatikk eller begge delar?», *[[Språknytt]]* nr 1 2022
Radio Drammen

**Radio Drammen** er en lokalradio for Drammen (og omegn). Den ble stiftet i 2003. Radio Drammen tok over etter Radio Aktuell, da Jærradiogruppen kjøpte seg inn i radiokanalen med 80%. Jærradiogruppen eier fra før av rundt 30 lokalradioer og er den største lokalradiokjeden i Norge. Radio Drammen skiftet i 2008 navn til  Radio POWER, men fra nyttår står de uten radiokonsesjon for videre drift.

Radio Drammen sender på frekvens 107,0 – 105,0 – 104,6. De deler frekvens med Radio Sju og Radio Filadelfia (Drammen).

## Viktige programmer
*Morgenshowet
*På lufta
*Kontoret
*Ettermiddagsrushet
*Kveldssendingen
*Torsdag kveld direkte
*Fredag kveld direkte
*Ventelo Topp 40
*Lørdagsracet
*Absolutt Søndag
*Discobowling

## Tidligere programledere
*Joakim Radiomann Killingberg
*Ronny Bergersen
*Tom Marius Kittilsen
*Heidi Kalmo
*Jonna
*Hanne Bjørnevik
*Kenneth Berg
*Niklas Baarli
*Marius Skogli

Kilder:
https://web.archive.org/web/20081121195542/http://radioassistant.com/industry/radio_1_dj_til_drammen.php

## Eksterne lenker
* Radiodrammen.no: Radio Drammen sine websider
Kvamsøya (Sande)

**Kvamsøya** er ei øy på ytre søre Sunnmøre i Sande kommune, nord for Stad. Innbyggertallet er 227 pr 01.01.2018 . 

Fergen fra kommunesenteret Larsnes tar 45 minutter, og er innom både Åram og Voksa/Sandsøya.

På øya er det tredelt barneskole og barnehage. Den største arbeidplassen er Brimer Kvamsøy AS, som sysselsetter om lag 40 arbeidstagere.

## Historie
Under andre verdenskrig ble det tyske lasteskipet «Hans Leonard» skutt i brann da det passerte Kvamsøya. Skipet var lastet med sprengstoff, og eksplosjonen som fulgte var en av de største i Norge under den andre verdenskrigen. Også «Felix Scheder» sank i omtrent samme området, bare 2 måneder senere.

## Referanser


## Eksterne lenker
* Nettside for Kvamsøya
* Ferjerute
* Sande kommune
* / Kvamsøy Idrettslag
* Film frå Kvamsøy
* Hans Leonard
Laksevågposten

**Laksevågposten** er en tidligere lokalavis for Laksevåg bydel i Bergen. Avisa ble distribuert til alle husstander i Laksevåg en gang i måneden og kom ut mellom 2003 og 2005. Innholdet i avisa ble levert av Laksevåg forlag. Reklame & Trykk gav ut avisa. Ansvarlig redaktør var Kristian Hellesund.
Axarquía

**La Axarquía (norsk: Axarquia)** er den østlige delen av Malagaprovinsen som grenser til Granadaprovinsen.

Området strekker seg langs kysten, med flere badestrender. Axarquías innland går opp til de høytliggende fjellene langs Granadas grenser.

Området blir også kalt den østlige solkyst (Spansk: Costa del Sol Oriental).

Hovedstaden, og den viktigste byen er Vélez-Málaga og man kaller på folkemunne innbyggerne i denne delen av Málaga for *axárquicos*.

Málagas høyeste fjell La Maroma (2066 moh.) ligger i Axarquía

## Geografiske grenser
*Mot nord **Alhama (Granada)** (spansk:) Comarca de Alhama
*Mot øst **Den tropiske kyst** (La Herradura) (Spansk:) Costa Tropical
*Mot sør **Middelhavet** (spansk:) mar Mediterráneo
*Mot vest Málaga og mot nordøst Nororma

## Mediavirksomheter
*TV: VTV-Axarquía
*Aviser: *La Voz de la Axarquía* og *La Axarquía*
Ballast

**Ballast** er en variabel last av materialer som ikke er betalt fraktgods, men som utgjør  nødvendig vekt for å holde et skip stabilt. 

Ballasten besto i seilskip av kjølvekten, som var fast, og stein eller sand som ble tatt inn når skipet skulle seile uten, eller med svært liten, frakt. Plassering og sikring av ballasten var avgjørende for om skipet kunne håndtere vær og bølger slik at det kom fram uten slagside. I verste fall kunne mangel på ballast føre til forlis. 

I moderne skip brukes sjøvann som pumpes inn i spesielle tanker. Disse er plassert slik at de sørger for at skipet stikker dypt nok og er stabilt, slik at propellen får tak. Feil eller mangelfull fylling av ballasttankene kan være farlig, noe som kan ha vært medvirkende til Server-forliset.

Ballastsand ble losset der man fikk frakt. Sanden inneholdt ofte frø, som ga tilskudd av nye plantearter flere steder i landet, såkalte ballastplanter.

Ballastvann blir tømt i havet ved ankomst til havnen der man tar inn last. Ballastvann regnes i dag for lite ønsket. Mange uønskede arter av sjøliv blir forflyttet til andre verdenshjørner der de er til skade for det lokale dyre- og plantelivet.

Ballastvaktjournal er en oversikt over fartøyers ballastskyting ved ankomst til havnen, ført av havnevesenets ballastvakt.

## Annen bruk av navnet
Ballast brukes om kontravektene på store bygningskraner for at de ikke skal velte ved bruk.

Fyllmassen under jernbaneskinner og -sviller kalles også ballast. Den består ofte av pukk eller singel.

## Referanser


## Kilder
*
Skage kirke

**Skage kirke** er en langkirke fra 1903 på Hunn, i Overhalla kommune, Trøndelag fylke. 

Byggverket er i tømmer og nygotisk stil og har 300 plasser. 

## Kirkebygg
Skage kirke er en nyere kirke oppført i 1903. Den er bygget øst for den gamle kirken som ble revet og solgt. Den gamle kirken skal ha stått ferdig i 1726, selv om det i eldre avisklipp refereres til 1680 som byggeår, så ble den på tinget i 1726 benevnt som nybygd. Det er mulig at tømret er fra 1680 og tilhørte den forrige kirke; eier var familien Maren Schøller, datter til Anders Olufsen (rådmann i Fredrikstad) og Bergitte Rasmusdatter, datter til Rasmus Hanssen, rådmann i Oslo. 

Den nye kirken på Hunn ble vigslet 16. desember 1903. Den ble tegnet og oppført av byggmester Ole Scheistrøen. Elias Tødås var trolig tømrer. Kirken er bygget i tre og fikk vernestatus av riksantikvaren i 2016. Kirken har tårn og inngang i nordvest. Koret er polygonalt avsluttet og flankert av sakristier. Det er orgelgalleri innenfor inngangen og interiøret i kirken er nygotisk. Altertavlen har ett bilde malt av malermester Albert Arntsen. Motivet skal forestille Jesus som tar farvel med siden disipler etter at Judas falt fra.  I dag er både den eldre altertavlen fra 1756 og den nyere altertavlen å se i kirken.

## Beliggenhet
Kirka og kirkesognet nevnes som *Hund kjerke *og* Hunnar sokn* i erkebiskop Aslak Bolts jordebok, etter en gårdseiendom med samme navn. Ifølge jordeboken var de fire gårdene «Vanabue, Mo, Berge og Ganzamo» i Hunnar sogn eid av erkebispesetet i Nidaros.

En arkeologisk rapport fra 1997 fra Kjerkåkeren på Hunn Østre like ved kirka viser stolpespor fra ca 1000 f.Kr. og at det senere var et hov der; en hedensk "hundkjerke". Det kan tilsi at det ble bygd kirke her kort etter kristningen i 1030. De første kirkebyggene i Norge var såkalte stolpekirker. 

I 1507 hadde kirka skiftet navn til Skagi, ifølge forfatteren Olav Flotten i *Bygdebok for Overhalla*. Navnet Skagi kom fra gården Skage (lokal uttale «Skagga»). Skagi var en ny gård og halvparten av den daværende Hunnagården som var blitt delt i to gårder i tida mellom 1432–1433 (da jordeboka ble nedtegnet) og året 1507. I 1507 var Skage gård etablert som prestegård (Mensalgods) i den katolske kirke. Det tilsier at Hunn før delingen var prestegård og at kongen eide halvparten. Det var vanlig at eierskapet til gårder var delt i flere parter. Hver eier fikk leie/landskyld i forhold til sin eierandel. Det var gjerne flere brukere på enkeltgårder slik tilfellet bl.a. var på Skage etter delingen.

## Referanser


## Litteratur
* Svarliaunet, Tori Jann: *Gård og Vald*. Hovedoppgave ved Universitetet i Trondheim
* Sandnes, Jørn: *Namdalens historie fram til år 1500, Bind I*

## Eksterne lenker
* 
*
Peter Green (historiker)

**Peter Morris Green** (1924–2024) var en britisk klassisk historiker, kjent for sine verker om Aleksander den store og den hellenistiske tidsalder innenfor antikken. Han skrev også historiske romaner.

## Liv og virke
### Bakgrunn
Etter militærtjeneste i Royal Air Force i Burma under andre verdenskrig gikk han på Trinity College ved University of Cambridge.

### Karriere
Etterpå skrev han historiske romaner og arbeidet som journalist. I 1963 flyttet han og hans familie til den greske øya Lesbos hvor han var oversetter, før de flyttet videre til Athen hvor han ble rekruttert til å undervise i antikk historie ved utenlandsprogrammet «College Year».

Green underviste i Athen fra 1966 til 1971, før han ble *visiting professor* (gjesteprofessor) ved University of Texas at Austin, hvor han etterpå ble værende i mange år. Han var også gjesteprofessor ved East Carolina University.

Blant Peter Greens utgivelser er *Alexander of Macedon*, en historisk biografi om Alexander den store som først ble utgitt i 1970 og deretter kom ut i revidert og utvidet utgave i 1974 (utgitt i USA i 1991), og *Alexander to Actium*, en generell framstilling av hellenismen fra Aleksander den store til slaget ved Actium i 14 e.Kr. I tillegg til sine egne bøker oversatte han og skrev forordet til en engelsk utgave av den romerske poeten Juvenalis' verk *Satirer*.

Han døde i Iowa City i den amerikanske delstaten Iowa, tre måneder før sin hundreårsdag.

## Bibliografi
* 1970: *The Year of Salamis, 480-479 BC* (britisk utg., 1970) / *Xerxes at Salamis* (amerikansk utg., 1970)
* 1970: *Alexander the Great*
* 1972: *The Shadow of the Parthenon: Studies in Ancient History and Literature*
* 1973: *The Parthenon*
* 1973: *A Concise History of Ancient Greece to the Close of the Classical Era*
* 1974: *Alexander of Macedon, 356-323 B.C.; A Historical Biography*
* 1979: *Ancient Greece: An Illustrated History*
* 1989: *Classical Bearings: Interpreting Ancient History and Culture*
* 1990: *Alexander to Actium: The Historical Evolution of the Hellenistic Age*
* 1991: *Alexander of Macedon, 356-323 B.C.: A Historical Biography*
* 1993: *Andrei Tarkovsky: The Winding Quest*
* 1993: *The Laughter of Aphrodite: A Novel About Sappho of Lesbos* (historisk roman)
* 1996: *[[Perserkrigene|The Greco-Persian Wars]]* (1996) – oppdatert nyutgivelse av *The Year of Salamis*
* 2004: *From Ikaria to the Stars: Classical Mythification, Ancient and Modern*

## Referanser


## Eksterne lenker
* Intervju fra 2003, med bilde
E.T.

***E.T. - Gjesten fra verdensrommet*** (orig. *E.T. the Extra-Terrestrial*) er en amerikansk sciencefiction- og eventyrfilm fra 1982 om en utenomjordisk botaniker som strander på Jorden etter å ha blitt jaktet på av myndighetene. Regien er ved Steven Spielberg.

Filmen ble en kjempesuksess på kinoer over det meste av verden. Den ble den mest innbringende filmen i USA i 1982 og ligger på fjerdeplass over tidenes mest innbringende filmer.

*ET* ble lansert på video 27. oktober 1988.

## Handling
Elliot oppdager den utenomjordiske i hagen sin, og til tross for all ertingen fra broren og vennene hans klarer han å lokke den utenomjordiske inn i huset med sjokolade (reese´s pieces). Han kaller den utenomjordiske for E.T. («Extra Terrestrial»). Før han legger seg merker Elliot at E.T. etterlikner bevegelsene hans.

Neste dag later Elliot som om han er syk, og han presenterer E.T. for den eldre broren sin, Michael, og den yngre søsteren sin, Gertie. Men plutselig en morgen ligger E.T. på gulvet og er døende. Nå begynner den intense jakten på å finne en måte å få E.T. tilbake til hjemplaneten sin, men det er et problem: Myndighetene er rett i hælene på dem.

Filmen er regissert av Steven Spielberg og har Henry Thomas, Drew Barrymore og Robert MacNaughton i hovedrollene.

## Rollefigurer

*Romvesenet E.T.
*Elliott
*Michael, Elliotts seksten år gamle storebror.
*Gertie, Elliotts sju år gamle lillesøster.
*Mary, barnas mor, nylig separert fra ektemannen.
*«Keys», en agent fra myndighetene.
*Greg, en av Michaels venner.
*Steve, en stille og beskjeden venn av Michael.
*Tyler, en annen venn av Michael.

## Utgivelser i Norge
I Norge er filmen blitt utgitt på VHS, DVD, Blu-Ray, 4K HUD, kjøp og leie digitalt og streaming. Alle fysiske utgavene har støtte for norsk tale.

## Rolleliste

## Filmmusikk
John Williams originalmusikk til filmen er utgitt med to forskjellige utgivelser, en i 1982 og en nyere i forbindelse med relanseringen i 2002.
Det kom også en historiefortelling i albumform med en illustrert bok der Michael Jackson forteller (E.T. the Extra-Terrestrial) utgitt av Michael Jackson i 1982.
## Rangeringer i ettertid
Filmen ble i 1998 og 2007 kåret til en av de tjuefem beste filmene i amerikansk filmhistorie, i kåringen AFI's 100 Years…100 Movies. Den er også nr 44 på listen over beste spenningsfilmer, og filmmusikken er på 14. plass på kåringen av beste filmmusikk.

Replikken «E.T. home phone.» («E.T. ringe hjem») ble i 2005 kåret til en av de tjue beste replikkene i amerikansk filmhistorie, i kåringen AFI's 100 Years…100 Movie Quotes.

## Referanser


## Eksterne lenker
*
Solradioen

**Solradioen** er en lokalradio med tilknytning til Halden. Den første sendingen ble sendt 19. desember 1984. Radiokanalen ble etablert av Steinar Aabø, Norges første redaktør i en nærradio, og var en av Norges mest omtalte og populære nærradioer i Norge før P4 startet sine sendinger. Solradioen ble lagt ned 6. mars 2004.

I løpet av det første året bygde Solradioen to store studioer med fasiliteter på rundt  m² i toppetasjen i Bimagården, nå Halden Storsenter. Nyheter, kultur og lokale opplevelser var sentralt innhold i sendingene, og kanalen hadde en lav terskel for deltakelse fra lokalmiljøet.

## Gjenoppstart
Etter flere år uten sendinger ble Solradioen startet på nytt i 2024, med ny profil og nye medarbeidere. Gjenoppstarten startet med testsendinger på nettradio.

Fra februar 2025 sender Solradioen regelmessig både på nettradio og via DAB-nettet i Østfold. Radiokanalens studio er lokalisert i Halden.

## Referanser


## Eksterne lenker
*
Snåsa kirke

**Snåsa kirke** er en korskirke fra 1200-tallet i Snåsa kommune, Trøndelag fylke.

Byggverket er i stein og har 500 plasser.
Den eldste delen av kirka er bygd på 1200-tallet i romansk stil. Kirka ble sterkt ombygd og utvidet til korskirke i nygotisk stil i 1869-70.

Adkomst til stedet er via Fv763.

## Referanser


## Eksterne lenker
* 
* 
*  Kirker i Norge  (*Kirchen in Norwegen*)
30. serierunde i Premier League 2006/07

**30. serierunde i Premier League 2006/07** begynte lørdag 17. mars med Manchester United mot Bolton Wanderers og avsluttes søndag 18. mars med Everton mot Arsenal.

 

 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Edvardsson & Berggren

**Edvardsson & Berggren** er et teater/dansekompani bestående av danser/koreograf Sigrid Edvardsson og forfatter/dramatiker Arne Berggren. Samarbeidet startet i 2004 i forestillingen *En intens motvilje mot allsang*, fortsatte med duetten "Sidespor" (2007) og "Akkurat som før" (2007). Sammen har de også utviklet dialoger for radio og tv, fremført av dem selv eller andre. Duoen deltok forøvrig hyppig i hverandres prosjekter utenfor Edvardsson & Berggren. I 2007 debuterte Sigrid Edvardsson som skuespiller i tv-serien Seks som oss der Arne Berggren er en av forfatterne. Sammen utviklet de musikalen Snø og ild (Teaterfabrikken i Vadsø, 2008) og hadde regi og manus på Jordens hjerte (Oslo, 2008).  Siste produksjon var Riksteatrets største produksjon gjennom tidene, Dråpen (av Arne Berggren), der de hadde regi sammen under navnet Edvardsson & Berggren.
Bartnes kapell

**Bartnes kapell** er en langkirke fra 1960 i Steinkjer kommune, Trøndelag fylke.

Byggverket er i tegl og har 100 plasser.

## Eksterne lenker
* 
* Bartnes kapell fra Steinkjerleksikonet
*
La Maroma

**La Maroma** med 2066 moh. er den fjelltoppen som ligger høyest i naturparken Sierra Tejeda. (Spansk) Parque natural de Sierra Tejeda Almijara y Alhama

Selv om ikke selve fjelltoppen ligger i Málaga, er det likevel denne provinsen Málagas og området Axarquías høyeste fjell.

Selve fjellmassivet ligger på Málagas side i landsbyen Alcaucín.